b'\n_START_ARTICLE_\nPape\xc5\xbe Hadrijan I.\n_START_SECTION_\n\xc5\xbdivljenjepis\n_START_PARAGRAPH_\nHadrijan je potekal iz plemenite starodavne rimske rodbine Colonna. Zgodaj je izgubil star\xc5\xa1e, pa so ga vzgajali benediktinci . Tako je bil \xc5\xbee od mladih let v cerkveni slu\xc5\xbebi. Pavel I.  ga je sprejel med klerike in je deloval v Rimu kot subdiakon, \xc5\xa0tefan III.  pa ga je posvetil za diakona. Rimsko ljudstvo in duhov\xc5\xa1\xc4\x8dina sta ga 1. februarja 772 enoglasno izvolila za pape\xc5\xbea.\n_START_SECTION_\nSmrt in spomin\n_START_PARAGRAPH_\nPape\xc5\xbe Hadrijan I. je umrl v Rimu na sam Bo\xc5\xbei\xc4\x8d, dne 25. decembra 795. Vladal je 23 let, 10 mescev in 17 dni. V \xc4\x8dasu svoje smrti je bil njegov pontifikat najdalj\xc5\xa1i za apostolom Petrom (37 let). Dalj je vladal konec 18. stoletja Pij VI. (24 let). Nato so dlje \xc4\x8dasa vladali \xc5\xa1e Pij IX. (32 let), Leon XIII. (25 let) in Janez Pavel II. (27 let). _NEWLINE_Pokopan je v cerkvi svetega Petra v Vatikanu. Rimljani so ga objokovali kot enega svojih najve\xc4\x8djih dobrotnikov. Epitaf, ki ga \xc5\xa1e danes lahko beremo na njegovem sarkofagu, postavljenem ob cerkvenih vratih, je sestavil sam Karel Veliki. On Hadrijana imenuje \xc2\xbbo\xc4\x8deta\xc2\xab.\n_START_SECTION_\nOcena\n_START_PARAGRAPH_\nHadrijan je bil zale postave, temeljite izobrazbe, privla\xc4\x8dnega vedenja \xe2\x80\x93 poleg tega pa \xc5\xa1e mo\xc5\xbe diamantno trdnega zna\xc4\x8daja, ki je razmere svoje dobe preiskoval z ostrim o\xc4\x8desom in presojal \xc5\xa1e z ostrej\xc5\xa1im umom.'